Lav et referat af nedenstående tekst:

Tekst:
Natten til tirsdag kunne landets partiledere endelig præsentere resultatet af de forhandlinger, der var foregået aftenen igennem. Kort før klokken 3 i nat blev aftalen om en omfattende genåbning af Danmark præsenteret i Justitsministeriet. Regeringen var sammen med Venstre, Dansk Folkeparti, SF, Radikale Venstre, Enhedslisten, Det Konservative Folkeparti, Liberal Alliance og Alternativet blevet enige om en aftale, der sikrer, at danskerne kan få en store del af deres hverdag tilbage. Kun Nye Borgerlige stod uden for aftalen. - Smittetallene er gode, indlæggelsestallene er lave, og det giver rum til en ansvarlig men betragtelig genåbning, sagde sundhedsminister Magnus Heunicke til TV 2 umiddelbart efter offentliggørelsen af aftalen. Partier: Vigtigt eleverne kommer tilbage i skole Aftalen betyder blandt andet, at samtlige elever i folkeskolen kan vende tilbage til kammeraterne på fuld tid. En genåbning, der har været vigtigt for flere partier. - Alt for længe har børn fra 5. til 8. klasse måtte vente på at komme tilbage på fuld tid, sagde SF's Pia Olsen Dyhr på det efterfølgende pressemøde. De radikales Sofie Carsten Nielsen understregede, at børnene var "absolut førsteprioritet" i forhandlingerne. Fitnesscentrene har længe efterspurgt en genpbning uden coronapas, men selvom de nu får lov at slå dørene op igen, så bliver det med krav om coronapas. - Det har vi ikke været helt enige om, kan jeg sige. Nu åbner fitnesscentrene desværre med et krav om coronapas, som giver noget bøvl, men til gengæld med mulighed for at komme ind og straffe noget jern, sagde Venstres Jakob Ellemann-Jensen. Derudover forlænges restriktionen om forsamlingsforbud på 500 personer til og med 31. august 2021 - dog med få undtagelser.

Referat:
Få indlagte og styr på smittetallene betyder, at store dele af Danmark kan genåbne fra 6. maj. Alle elever vender tilbage på fuld tid, og der bliver igen adgang til landets fitnesscentre.